पाएं अपने शहर की ताज़ा ख़बरें और फ्री ई-पेपरडाउनलोड करें
पटियाला. पावरकॉम आफिस के सामने वीरवार से मरणव्रत पर बैठी बेरोजगार लाइनमैन गुरप्रीत कौर खारा को भी पुलिस जबरन उठा ले गई और राजिंदरा अस्पताल में भर्ती करा दिया। पुलिस ने यह कार्रवाई बुधवार तड़के की। इस दौरान अन्य बेरोजगार लाइनमैनों की पुलिस से हाथापाई भी हुई। प्रदर्शनकारियों ने पुलिस और सरकार के खिलाफ जमकर नारेबाजी की। पुलिस के जाने के बाद फरीदकोट की ६२ वर्षीय जसबीर कौर ने मरणव्रत शुरू कर दिया है।
जसबीर प्रदर्शनकारियों मे से एक की रिश्तेदार है। बेरोजगार लाइनमैनों के परिजन भी धरने में साथ दे रहे हैं। कुछ दिन पहले पुलिस मरणव्रत पर बैठे पठानकोट के राजिंदर सिंह को भी जबरन उठा ले गई थी। उसे भी राजिंदरा में भर्ती करवाया गया है।
मांगें माने जाने तक संघर्ष जारी रहेगा : जसबीर कौर
गुरप्रीत के बाद मरणव्रत पर बैठी जसबीर ने कहा कि जब तक उनकी मांग नहीं मानी जाती, प्रदर्शन जारी रहेगा। पुलिस लोगों को उठाती रहेगी और लोग अपना विरोध जताते रहेंगे। ४००० बेरोजगार लाइनमैनों नियुक्तिपत्र जारी करने की मांग को लेकर पिछले १८ दिन से अनशन पर बैठे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn